b'\n_START_ARTICLE_\nVisoka \xc5\xbeumara\n_START_SECTION_\nPorijeklo\n_START_PARAGRAPH_\nTrachycarpus fortunei je sigurno naj\xc4\x8de\xc5\xa1\xc4\x87a palma u kulturi u umjerenom podru\xc4\x8dju. Potje\xc4\x8de sa isto\xc4\x8dnih obronaka Himalaje gde se penje do 2000 metara nadmorske visine, iako se smatra kao autohtona sve do jugoisto\xc4\x8dne obale Kine, gdje se nalazi otok \xc4\x8cusan i gde ju je prvi put vidio John Fortune, engleski istra\xc5\xbeiva\xc4\x8d, koji je bio najzaslu\xc5\xbeniji za njeno \xc5\xa1irenje izvana areala. To je bilo prije ne\xc5\xa1to vi\xc5\xa1e od 150 godina, iako je prvi put uvedena u kulturu u Europi 1830. godine (Nizozemska). U prvo vrjeme bila je svrstavana u rod Chamaerops (prema poznatom \xc5\xa1vedskom botani\xc4\x8daru Thunbergu, ali je kasnije, pregledom njegovih herbarija utvr\xc4\x91eno da je on to ime dao sasvim drugoj vrsti - Rhapis flabelliformis i od tada joj je ostao naziv excelesa (visok, uzvi\xc5\xa1en), \xc5\xa1to je zadr\xc5\xbeala i priznavanjem posebnog roda kojem pripada. Kasnije, kada su prona\xc4\x91ene i druge visoke vrste, ustanovljen je njen dana\xc5\xa1nji naziv.\n_START_SECTION_\nZna\xc4\x8dajke\n_START_PARAGRAPH_\nOtporna je na niske temperature u du\xc5\xbeem periodu, na zaga\xc4\x91en zrak, siroma\xc5\xa1no zemlji\xc5\xa1te, pa i na kra\xc4\x87e periode su\xc5\xa1e. Sasvim dobro raste i u polusjeni, a podnosi i sasvim sjenovite polo\xc5\xbeaje, \xc5\xa1to ipak ne rezultira nekim zna\xc4\x8dajnijim rastom. \xc4\x8cak ni ljeti ne tra\xc5\xbei posebno visoke temperature za dobar rast. Njen glavni neprijatelj je vjetar koji joj mo\xc5\xbee slomiti grane. Stablo joj je obraslo koncima od odumrlih listova, a listovi su zeleni, nepravilno razdjeljeni u tridestak segmenata. Dvodomne su biljke, kao i svi ostali Trachycarpusi._NEWLINE__NEWLINE_Zadnjih nekoliko godina na internetu se mo\xc5\xbee prona\xc4\x87i otporniji kultivar bulgaria, koji je nastao selekcijom sjemena od primjeraka koji su pre\xc5\xbeivjeli -27,5\xc2\xb0C u Plovdivu, u rasadniku Kirila Donova._NEWLINE_Ova palma naraste do 12 metara u visinu, a otporna je na temperature do -15\xc2\xb0C.\n_START_SECTION_\nRasporostranjenost\n_START_PARAGRAPH_\nDanas se pojedina\xc4\x8dni primjerci ili grupe nalaze u ju\xc5\xbenoj Skandinaviji, \xc5\xa0kotskoj, jugozapadnoj Kanadi, pa \xc4\x8dak i na Islandu._NEWLINE_Na cijeloj jadranskoj obali jako je rasprostranjena te je jedna od naj\xc4\x8de\xc5\xa1\xc4\x87ih palmi op\xc4\x87enito, dok je na sjevernom Jadranu definitivno najrasprostranjenija. Pojedina\xc4\x8dnih primjeraka ima u privatnim vrtovima i u Zagrebu i ostalim kontinentalnim gradovima.'